Caldas Novas

Caldas Novas je mesto a obec (município) v strednej Brazílii v štáte Goiás. Je považované za jedno z najväčších hydrotermálnych kúpeľných miest na svete. Nachádza sa 170 km južne od mesta Goiânia. Horúce pramene tu boli objavené v roku 1777. Nachádza sa tu viac ako 80 hotelov a penziónov s kapacitou 12 tisíc lôžok. V meste je 86 aktívnych prameňov. Teplota vody dosahuje od 34 do 57 °C. Dvadsať kilometrov od mesta sa nachádza Rio Quente, ďalšia mimoriadne významná turistická destinácia. V blízkosti mesta sa nachádza prírodné jazero s horúcou vodou Lago de Piratininga a rieka s teplou vodou, Rio Quente.

Referencie

Iné projekty

Externé odkazy 
 Oficiálna stránka mesta

Mestá v Brazílii
Goiás